Radovan Karadžić je u Republici Srpskoj 19/6/02 - 2002-06-19
Rekli su, izmedju ostalog predstavnici haškog tribunala, prilikom današnjeg boravka u Banjaluci, pozivajući se na informacije tužilaštv
Jedna od najprihvatljivijih opcija za prenošenje pojedinih procesa iz nadležnosti haškog tribunala na domaće pravosuđe je uspostavljanje državnog suda Bosne i Hercegovine, koji bi se bavio i pitanjima ratnih zločina. Izjavio je ovo danas u Banjaluci, nakon sastanka sa predsjednikom i premijerom Republike Srpske, Mirkom Šarovićem i Mladenom Ivanićem, predsjednik haškog suda Cloude Jorda. On je precizirao da je to moguće, samo u slučaju ukoliko haški tribunal bude uvjeren da su ispunjeni određeni, preduslovi, prije svega, pravedno suđenje. Jorda je poručio vlastima Republike Srpske da je neopohodno poboljšati sardanju sa haškim tribunalom. Saradnja sa Republikom Srpskom je neujednačena, došlo je do određenih pomaka, ali još uvijek ostaje neriješeno pitanje hapšenja osumnjičenih za ratne zločine, bio je jasan Cloude Jorda. Predsjednik Republike Srpske, Mirko Šarović je istakao da vlasti ovog entiteta daju političku podršku procesuiranju pojedinih predmeta iz nadležnosti haškog tribunala, pred entitetskim sudovima iako postoje ideje da se postupci vode pred državnim sudom. Mi iz Republike Srpske preferilali smo, odnosno, prednost smo dali domaćim sudovima u Republici Srpskoj. Tokom današnje posjete delegacije haškog tribunala, Banjaluci, portparol tužilaštva Florans Hartman je potvrdila da bi do kraja 2004 godine haški tribunal trebao procesuirati oko 35 slučajeva protiv 105 do 108 osoba osumnjičenih za ratne zločine, sa prostora bivše Jugoslavije. Ona je, takođe, izrazila očekivanja da će vlasti Republike Srpske sprovesti potrebne mjere kako bi se uhapsili, kako je istakla, svi bjegunci koji se nalaze na njenoj teritoriji, a među njima i Radovan Karadžić. Po našim informacijama u tužilaštvu, smatramo da je Radovan Karadžić u Republici Srpskoj, a da se Ratko Mladić još nalazi na teritoriji Savezne Republike Jugoslavije. Portparol Haškog tribunala, Jim Landel je danas saopštio da se još uvijek nisu stekli uslovi da se pojedini slučajevi ratnih zločina, srednjeg i nižeg nivoa, procesuiraju pred domaćim sudovima jer nije ispunjen jedan od osnovnih preduslova, hapšenje osoba, osumnjičenih za ratne zločine. Iz Banjaluke za Glas Amerike, Dragan Stegić.